<classify> LONDON, ENGLAND UONGOZI wa timu ya Tottenham umethibitisha utaikosa huduma ya mlinda mlangowake Hugo Lloris hadi 2020 baada ya kupata tatizo la kugeuka kiwiko kwenyemchezo wa Ligi Kuu England dhidi ya Brighton mwishoni mwa wiki iliopita. Katika mchezo huo, Tottenham ambao walikuwa ugenini walikubali kichapo chamabao 3-0, lakini mlinda mlango huyo hakuweza kuumaliza mchezo huo kutokana nakuumia na kisha kutolewa nje. Kupitia website ya Tottenham, uongozi wa timu hiyo umedai mchezaji huyoamepata tatizo ambalo litaweza kumuweka nje ya uwanja kwa kipindi kirefu. Hugo Lloris ataendelea kufanyiwa uchunguzi zaidi kutokana na tatizoalilolipata la kugeuka kiwiko kwenye mchezo wetu dhidi ya Brighton mwishoni mwawiki iliopita. Kutokana na uchunguzi wa awali mchezaji huyo anaweza hasifanyiwe upasuajiwowote kutokana na hali hiyo, lakini nahodha huyo hawezi kurudi kufanya mazoezina timu hiyo kabla ya kumalizika kwa mwaka 2019. Mchezaji huyo atakuwa nje huku akiendelea kuwa chini ya uangalizi wamadaktari kwa kipindi chote hadi pale atakapokuwa fiti kurudi viwanjani,waliandika Tottenham. Tottenham kwa sasa wanashika nafasi ya tisa kwenye msimamo wa Ligi wakiwa napointi 11 baada ya kucheza michezo nane. Hata hivyo, kocha wa timu ya taifa ya Ufaransa, Didier Deschamps, amedai kumkosamlinda mlango huyo ambaye alibeba taji la Kombe la Dunia mwaka jana nchiniUrusi ni pigo kubwa kwake hasa kwenye michezo ya kuwania kufuzu Euro 2020 dhidiya Iceland na Uturuki, lakini ni nafasi kwa makipa wengine kuonesha uwezo wao. Hatokuwepo kwenye kikosi chetu, hivyo tutakuwa kwenye wakati mgumu wakufuzu, yeye ni mchezaji muhimu sana kwetu, lakini ninaamini wachezaji waliopowanaweza kuziba nafasi hiyo, alisema kocha huyo.  <topic>: MICHEZO 